《扬州悼隋离宫二首》
明代·梁有誉

藻井雕甍驻彩霞，锦帆一去已无家。
凄凉夜月楼前舞，零落春风仗外花。
残烧绕原碑卧草，夕阳依岸柳藏鸦。
可怜河水滔滔逝，不识人间有岁华。

作者简介：广东顺德人，字公实，号兰汀。与欧大任等同学于黄佐，有诗名。嘉靖二十九年进士，除刑部主事。与李攀龙等结诗社，史称后七子。因念母，称病归。杜门读书，虽大吏至，亦不出见。卒年三十六。有《兰汀存稿》。